Sports Inauguration
నల్లగొండలో ప్రారంభమైన జాతీయ స్కూల్‌గేమ్స్‌ పోటీలు
ఫతేమైదాన్‌,డిసెంబర్‌ 24 నల్గొండ జిల్లా కబడ్డీ సంఘం అధ్వర్యంలో 62వ జాతీయ స్కూల్‌గేమ్స్‌ అండర్‌ 17 సంవత్సరాల బాలబాలికల కబడ్డీ పోటీలు నల్గొండ పట్టణం లోని నాగార్జున్‌ డిగ్రీ కళాశాల క్రీడా మైదానంలో ఘనంగా ప్రారంభమైనావి. ఈ పోటీలను శని వారం నాడు సాయంత్రం రాష్ట్ర విద్యుత్‌, సాంఘీక సంక్షేమ శాఖ మంత్రి వి.జగదీశ్వర్‌ రెడ్డి, తెలంగాణ శాట్స్‌చైర్మన్‌ ఏ.వెంకటేశ్వర్‌రెడ్డి పోటీలను ప్రారంభించారు. ఈ సందర్భంగా వారు మాట్లాడుతూ తెలంగాణ రాష్ట్రం వచ్చిన తరువాత క్రీడాకారులకు క్రీడలను, క్రీడాకారులను బారీ ఎత్తున ప్రోత్సహించడం జరుగుతుందని ఆయన అన్నారు. నల్గొండ జిల్లాలో ఈ జాతీయ పోటీలను నిర్వహించడం ఎంతో అభినంద నీయమని వారు అన్నారు. ఇప్పుడు దేశంలో కబడ్డీకి మంచి అదారణ లభిస్తుందని వారు అన్నారు. గ్రామీణ ప్రాంతంలో క్రీడాకారులను ప్రోత్సహించి వారి అధుకోవాల్సిన అవసరం ఎంతైనా ఉందని చెప్పారు. రాష్ట్ర ముఖ్య మంత్రి క్రీడలను బారీ ఎత్తున ప్రోత్సహించడం జరుగు తుందన్నారు. ప్రతి నియోజకవర్గంలో క్రీడా స్టేడియాలను నిర్మించడ జరుగుతుందని వారు అన్నారు. ఇప్పటికే ఆయా నియోజకవర్గాల్లో కొన్ని క్రీడా మైదానాలు పూర్తి అయ్యాయని వారు చెప్పారు. దేశ నలుమూలల నుంచి విచ్చేసి కబడ్డీ క్రీడాకారులకు ఎలాంటి అసౌకర్యాలు జరుగ కుండా చూసుకోవాలని నిర్వాహకులకు వారు సూచించారు. ఈ కార్యక్రమంలో నల్గొండ పార్లమెంట్‌ సభ్యులు గుత్త సుఖేందర్‌ రెడ్డి, తెలంగాణ రాష్ట్ర సివిల్‌సప్ల§్‌ు చైర్మన్‌ పి.సుదర్శన్‌ రెడ్డి, ఎమ్మెల్యే జి.కిషోర్‌, తెలం గాణ స్కూల్‌ గేమ్స్‌కార్యదర్శి డాక్టర్‌ కె.రామ్‌ రెడ్డి, వివిధ రాష్ట్రాలకు చెందిన క్రీడాకారులు ఈ పోటీలలో పాల్గొంటున్నారు.